ועדת הפנים ואיכות הסביבה, כנסת 15, פרוטוקול מספר 238, 2001-03-26 13:15

דוד אזולאי: אני פותח את ישיבת הוועדה.

דוד אזולאי: הנושא שעל סדר היום: תיקון תקנות על פי החוק להסדרת מקומות רחצה ומקומות מרפא.

דוד אזולאי: חבר-הכנסת משה גפני פנה לפני כשנה, מספר פעמים, והפנייה האחרונה היתה ב-27.6.2000, וכך פיספסנו עונה אחת מבלי שנעשה דבר, ואפילו לא זכינו לתשובה בענין הזה.

דוד אזולאי: חבר-הכנסת גפני ביקש ליזום דיון בוועדת הפנים, נעניתי לבקשתו, ועל כך אנחנו מקיימים את הדיון הזה.

דוד אזולאי: חבר-הכנסת גפני, בבקשה.

משה גפני: אדוני היושב ראש, קודם כל אני מודה לך על שזימנת את הישיבה.

משה גפני: החוק הזה התקבל – זו אחת הדוגמאות של דברים, לפי דעתי גם פוגעים בשלטון החוק במדינת ישראל, החוק הזה התקבל ב-11.3.1996, זאת אומרת אנחנו מדברים על חוק שהתקבל לפני 5 שנים, ושר הפנים אמור היה להתקין תקנות, ומכיוון שמדובר על הסדרת מקומות רחצה, הוא היה צריך להתייעץ עם שר הבריאות ועם שר התיירות.

דוד אזולאי: רבותי, אני מבקש את סליחתכם, אנחנו נקראים להצבעה במליאה, על כן אני מכריז על הפסקה, נשוב מיד לאחר ההצבעה.

דוד אזולאי: תודה.

דוד אזולאי: (הישיבה הופסקה בשעה 13:25) (הישיבה חודשה בשעה 14:15)

דוד אזולאי: רבותי אנחנו ממשיכים את הדיון.

דוד אזולאי: חבר-הכנסת גפני, בבקשה.

משה גפני: כפי שאמרתי, החוק הזה התקבל ב-11.3.1996.

משה גפני: על פי החוק צריך שר הפנים, בהתייעצות עם שר התיירות ושר הבריאות, לפי הענין - בגלל שיש מקומות שבהם מקומות מרפא הם באחריות משרד התיירות, ויש מקומות מרפא שהם באחריות משרד הבריאות – והוא צריך להכריז עליהם בהודעה ברשומות שהם מקום מרפא, החוק גם קובע שצריך לקבוע מועדים לרחצה נפרדת לגברים ונשים או מעברים מיוחדים לנכים, סידורי גישה לנכים, וכל מה שנקבע בחוק.

משה גפני: מאז קבלת החוק אני פונה, פעם אחר פעם, לשר הפנים, במקרה הטוב, שר הפנים פונה לשר הבריאות ולשר התיירות, במקרה הפחות טוב הוא בכלל לא פונה אליהם, והתוצאה היא שעד היום אין עדיין הכרזה על מקומות מרפא, על אף שהחוק נחקק כבר לפני חמש שנים.

משה גפני: לדעתי, זה דבר חמור, מכל בחינה אפשרית, כאשר הרשות המבצעת שתפקידה לבצע את החוקים שהכנסת מחוקקת, היא איננה מבצעת, במקרה הזה בוודאי.

משה גפני: ועדת הפנים של הכנסת צריכה לאשר את התקנות, וכיוון שהתקנות לא הגיעו עד עכשיו, אני חושב שוועדת הפנים, כמי שמייצגת את הרשות המחוקקת, חייבת להתערב ולדרוש משר הפנים להביא את ההכרזה על מקומות המרפא וכן את התקנות.

משה גפני: ועדת הפנים שחוקקה את החוק הזה, צריכה לעקוב אחרי המציאות הזאת שבה הרשות המבצעת לא עושה את תפקידה, לא תיקנה את התקנות ולא הכריזה על מקומות מרפא, ולכן, אני מבקש מיושב ראש הוועדה לפנות אל נציגי המשרדים שיביאו את התקנות לוועדה באופן מיידי.

דוד אזולאי: נציגי משרד הפנים, אני מבקש לדעת מדוע עד היום לא הוגשו התקנות לאישור הוועדה?

יחזקאל לביא: היתה פנייה של שר הפנים לשרי הבריאות והתיירות.

יחזקאל לביא: כיוון שמדובר במקומות מרפא, הרי שמי שצריך לקבוע האם זה מקום מרפא, זה שר הבריאות.

יחזקאל לביא: כפי שהבנתי משרד הבריאות מתחבט בשאלה של הכרזה על מקום כמקום מרפא כי יש לזה משמעות רפואית וכו' וכו'.

יחזקאל לביא: יש להם בעיה בנושא הזה ואני מציע שתשמעו אותם.

יחזקאל לביא: הפנייה האחרונה של שר הפנים דאז, אלי סוויסה, לשר הבריאות היתה בשנת 1997, ועד היום לא קיבלנו מהם כל תשובה, וללא תשובה מוסמכת של משרד הבריאות, איננו יכולים להתקין התקנות.

יחזקאל לביא: לדעתי, יש לאקונה בנושא הזה וצריך למצוא את הדרך שייקבע על ידם במדויק או לחילופין שנעביר אליהם את כל הסמכות הזאת.

משה גפני: לפנייה שהזכרת, של השר אלי סוויסה לשר הבריאות בשנת 1997, הוא צירף רשימה וביקש התייחסות של שר הבריאות, ולא קיבל תשובה.

יחזקאל לביא: נכון, נכון.

דוד אזולאי: נציג משרד הבריאות, בבקשה.

ישי אילן: מאז אותה פנייה באמת לא היו פניות נוספות.

דוד אזולאי: אתה רוצה פניות נוספות?

דוד אזולאי: תגיד לנו, נסדר לך מה שאתה רוצה.

משה גפני: ישי, אני מבין שמה שאמרת, אמרת ברצינות?

דוד אזולאי: הוא רוצה תזכורת כל שבוע.

דוד אזולאי: ישי אילן: יש לי את המכתב אבל אין את הרשימה, וגם לא ראיתי אותה מעולם.

דוד אזולאי: ואם תהיה לך רשימה?

ישי אילן: אנחנו נתייחס אליה.

דוד אזולאי: תוך כמה זמן?

ישי אילן: אני מקווה שתוך שבועיים.

דוד אזולאי: אם כך, אני מבקש ממשרד הפנים, עוד היום לשלוח לישי אילן ממשרד הבריאות את המכתב בצירוף הרשימה, עם העתק אלינו.

דוד אזולאי: בזה סגרנו עם משרד הבריאות?

ישי אילן: כן, אני מקווה שבעוד חודש - - -

דוד אזולאי: לא חודש, בעוד שבועיים, היינו אחרי פסח.

משה גפני: גם לא שבוע, למעשה היה להם חמש שנים לטפל בענין.

דוד אזולאי: מירי חושן ממשרד התיירות, בבקשה.

מירי חושן: החוק פורסם במרס 1995, ותקופה קצרה אחרי זה פנו אלינו ממשרד הפנים, עם רשימה.

מירי חושן: במרס 1997 שלחנו תשובה בצירוף רשימה שמשרד התיירות מאשר כרשימת האתרים.

דוד אזולאי: יש לך את הרשימה שנשלחה אליכם ממשרד הפנים?

יחזקאל לביא: בסופו של דבר, לגבי אותו חלק של הרשימה שלגביו יש ויכוח, אז הוויכוח בין משרד הפנים למשרד הבריאות ומשרד התיירות עדיין קיים.

דוד אזולאי: קודם כל נלך על מה שיש הסכמה.

דוד אזולאי: לגבי מה שאין הסכמה, נדון.

דוד אזולאי: אבל כרגע אין כלום, במשך 6 שנים לא נעשה שום דבר.

עמית יעקב: אדוני היושב ראש, עדיין ישנה בעיה של מה זה אתר מרפא כי אנחנו יכולים להפעיל את כל בריכות השחייה שבמדינה.

דוד אזולאי: אתה תעביר את מה שאתה צריך להעביר.

דוד אזולאי: משרד הבריאות יבוא ויגיד מה הוא מאשר ומה הוא לא מאשר.

דוד אזולאי: אותו דבר משרד התיירות.

דוד אזולאי: את המלאכה נשלים פה בוועדה.

משה גפני: מה שצריך לעשות בוועדה כדי לאשר את התקנות, קודם לקבוע את המועד, כפי שאמרת, אבל אני מציע שנבחן כאן בוועדה או שאתה תבחן את זה.

משה גפני: למשל, משרד התיירות יעביר את מקומות המרפא - - -

משה גפני: בסדר.

דוד אזולאי: חבר-הכנסת גפני, אם יהיה ויכוח על אי-אלו מקומות, תמיד אפשר יהיה לבוא לוועדה ולדון למה מקום זה ואחר אושר ומקום אחר לא אושר.

דוד אזולאי: משה גפני:

משה גפני: נכון, ואני הסכמתי לזה לאחר הוויכוח שהיה.

יחזקאל לביא: אגיד לך מה זה, זה מתקן של הוועד למען החייל.

משה גפני: היות ועברו מאז כבר כמה שנים, אני מבקש לבדוק עוד פעם ולעדכן את הרשימה.

יחזקאל לביא: זה עדיין חייב התייעצות איתם.

קריאות: - - -

ישי אילן: צריך לברר את זה, כי אחרת נצטרך לשלוח ועדת בדיקה לכל מקום?

יחזקאל לביא: איך אנחנו יכולים לברר דבר כזה?

מירי חושן: עם כל הכבוד, למשרד הפנים יש יותר אינפורמציה.

מירי חושן: הוא אומר, תן לי מידע.

מירי חושן: בבית משותף שיש בריכה, אתה יכול לדעת, הוא לא.

מירי חושן: תן לו מידע.

יחזקאל לביא: גם אני לא יכול לדעת מה קורה בבית משותף?

ישי אילן: כשאנחנו מקבלים מקום, ואתם רוצים את עמדתנו, אנחנו צריכים שיהיה בפנינו מידע.

יחזקאל לביא: על מנת שהענין יהיה מסודר בינינו, כיוון שיש לנו רשימה, בוא קודם כל נטפל ברשימה הזו.

יחזקאל לביא: לאמר מכן, נראה הלאה.

ישי אילן: גם לגבי הרשימה הזאת, לא מספיק לי לדעת שיש עיר מסויימת שיש בה בריכה, מעבר לכתובת אני רוצה מידע על הבריכה הזאת, למשל, האם מדובר בקנטרי-קלאב או האם מדובר בבריכה שנעשים בה טיפולים פיזיותרפיים?

יחזקאל לביא: אין לנו שום מידע כזה, אנחנו לא עוסקים בזה, זה לא התפקיד שלנו.

אהובה גנור: כל מקום מוסדר מקבל רשיון עסק, גם רשות מקומית מקבלת רשיון לבריכה וכן הלאה.

אהובה גנור: אז בוודאי שיש לכם מידע.

דוד אזולאי: ברגע שיש למקום רשיון, זה מקום שפועל על פי החוק, והכוונה רק למקומות כאלה.

דוד אזולאי: תסלח לי מאוד, אתה רוצה, תבדוק אתה.

דוד אזולאי: תחליט שאתה לא רוצה, תגיד שאתה לא רוצה, אנחנו נבדוק את זה אחר כך.

דוד אזולאי: ישי אילן: להיפך, תאמין לי שיש לי את כל הרצון לקידום הענין הזה.

דוד אזולאי: אבל על מנת שיהיו לנו הכלים לכך.

דוד אזולאי: מה שאתה מנסה לעשות עכשיו אומר שאנחנו הולכים לקבור את זה לעוד ארבע שנים.

ישי אילן: אדוני היושב ראש, כדי לדעת האם המקום יכול להיות מוגדר כמקום מרפא או לא, אני צריך לדעת את הנתונים, לא כל מקום זה חמי טבריה, או בית הלוחם.

יחזקאל לביא: אני יכול לתת לך רק את הנתונים שיש לי.

ישי אילן: בסדר, תשתדלו לתת לנו את מכסימום הנתונים שיש בידיכם.

משה גפני: באופן מעשי, משרד הבריאות צריך להיות בענין הזה.

משה גפני: אומר משרד הפנים: אני מעביר לכם את הרשימה, והוא העביר לכם את הרשימה.

משה גפני: אתם לא השבתם לרשימה הזאת.

משה גפני: עכשיו, אני מודיע לך, משרד הבריאות מעל בתפקידו בכל מה שקשור לחוק הזה, בזה שהוא לא התייחס לחלוטין, אף על פי שנציגיו היו כאן בוועדה כשהחוק נחקק והוא היה חלק מהמערכת.

משה גפני: הועברה אליו רשימה, הוא לא אמר כן, הוא לא אמר לא, הוא לא אמר אין לי כלים לבדוק, אין לי נתונים, ומאז עברו 5 שנים.

משה גפני: אם אתם לא עושים את העבודה, אני מדבר על השר, אני מדבר על המנכ"ל, אני מדבר על המערכת הזאת, אני אמצא את הדברים, בוודאי יושב ראש הוועדה, נמצא את הדרך לטפל במשרד הבריאות.

דוד אזולאי: רבותי, אני רוצה לסכם את הדיון.

דוד אזולאי: אני מבקש שמרד הפנים יעביר עוד היום רשימה, בצירוף מכתב לשר הבריאות, ולשר התיירות, עם העתק לוועדה.

דוד אזולאי: אני מודיע לכם שמיד לאחר חג הפסח, הישיבה הראשונה של הוועדה תהיה בנושא הזה.

משה גפני: תודה רבה, אדוני יושב ראש הוועדה.

דוד אזולאי: תודה רבה לכם.

דוד אזולאי: הישיבה נעולה.